CELEX: 32017R1568
Language: mt
Date: 2017-09-15 00:00:00
Title: Regolament ta' Implimentazzjoni tal-Kunsill (UE) 2017/1568 tal-15 ta' Settembru 2017 li jimplimenta r-Regolament (UE) 2017/1509 dwar miżuri restrittivi kontra r-Repubblika Demokratika tal-Poplu tal-Korea

16.9.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 238/10
            
         REGOLAMENT TA' IMPLIMENTAZZJONI TAL-KUNSILL (UE) 2017/1568
   tal-15 ta' Settembru 2017
   li jimplimenta r-Regolament (UE) 2017/1509 dwar miżuri restrittivi kontra r-Repubblika Demokratika tal-Poplu tal-Korea
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (UE) 2017/1509 tat-30 ta' Awwissu 2017 dwar miżuri restrittivi kontra r-Repubblika Demokratika tal-Poplu tal-Korea u li jħassar ir-Regolament (KE) Nru 329/2007 (1), u b'mod partikolari l-Artikolu 47(1) tiegħu,
   Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:
   
               (1)
            
            
               Fit-30 ta' Awwissu 2017, il-Kunsill adotta r-Regolament (UE) 2017/1509.
            
         
               (2)
            
            
               Fil-11 ta' Settembru 2017, il-Kunsill tas-Sigurtà tan-Nazzjonijiet Uniti adotta r-Riżoluzzjoni 2375 (2017), li żiedet persuna u tliet entitajiet mal-lista ta' persuni u entitajiet soġġetti għal miżuri restrittivi.
            
         
               (3)
            
            
               Għalhekk jenħtieġ li l-Anness XIII għar-Regolament (UE) 2017/1509 jiġi emendat skont dan,
            
         ADOTTA DAN IR-REGOLAMENT:
   Artikolu 1
   L-Anness XIII għar-Regolament (UE) 2017/1509 għandu jiġi emendat kif jinsab fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fid-data tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-15 ta' Settembru 2017.
      
         
            Għall-Kunsill
         
         
            Il-President
         
         M. MAASIKAS
      
   
   
      (1)  ĠU L 224, 31.8.2017, p. 1.
   
      ANNESS
      Il-persuni u l-entitajiet elenkati hawn taħt għandhom jiżdiedu mal-lista ta' persuni u entitajiet soġġetti għal miżuri restrittivi li jinsabu fl-Anness XIII għar-Regolament (UE) 2017/1509.
      (a)   Persuni fiżiċi
      
      
                   
               
               
                  Isem
               
               
                  Psewdonimu
               
               
                  Identifikaturi
               
               
                  Data tad-deżinjazzjoni min-NU
               
               
                  Dikjarazzjoni tar-Raġunijiet
               
            
                  63.
               
               
                  Pak Yon Sik
               
               
                   
               
               
                  Nazzjonalità: RDPK
                  Sena tat-twelid: 1950
               
               
                  11.9.2017
               
               
                  Membru tal-Kummissjoni Militari Ċentrali tal-Partit tal-Ħaddiema tal-Korea, li hija responsabbli għall-iżvilupp u l-implimentazzjoni tal-politiki militari tal-Partit tal-Ħaddiema tal-Korea, jikkmanda u jikkontrolla l-forzi militari tar-RDPK, u jgħin fit-tmexxija tal-industriji tad-difiża militari tal-Istat.
               
            (b)   Persuni ġuridiċi, entitajiet u korpi
      
      
                   
               
               
                  Isem
               
               
                  Psewdonimu
               
               
                  Post
               
               
                  Data tad-deżinjazzjoni min-NU
               
               
                  Informazzjoni oħra
               
            
                  51.
               
               
                  Kummissjoni Militari Ċentrali tal-Partit tal-Ħaddiema tal-Korea (CMC)
               
               
                   
               
               
                  Pyongyang, RDPK
               
               
                  11.9.2017
               
               
                  Il-Kummissjoni Militari Ċentrali hija responsabbli għall-iżvilupp u l-implimentazzjoni tal-politiki militari tal-Partit tal-Ħaddiema tal-Korea, jikkmanda u jikkontrolla l-forzi militari tar-RDPK, u jidderieġi l-industriji tad-difiża militari f'koordinazzjoni mal-Kummissjoni għall-Affarijiet tal-Istat.
               
            
                  52.
               
               
                  Dipartiment tal-Organizzazzjoni u l-Gwida (OGD)
               
               
                   
               
               
                  RDPK
               
               
                  11.9.2017
               
               
                  Id-Dipartiment tal-Organizzazzjoni u l-Gwida huwa korp b'saħħtu ħafna tal-Partit tal-Ħaddiema tal-Korea. Dan jidderieġi l-ħatriet prinċipali tal-persunal għall-Partit tal-Ħaddiema tal-Korea, il-forzi militari tar-RDPK u l-amministrazzjoni tal-gvern tar-RDPK. Għandu wkoll l-għan li jikkontrolla l-affarijiet politiċi kollha tar-RDPK u huwa strumentali fl-implimentazzjoni tal-politiki ta' ċensura tar-RDPK.
               
            
                  53.
               
               
                  Dipartiment tal-Propaganda u l-Aġitazzjoni (PAD)
               
               
                   
               
               
                  Pyongyang, RDPK
               
               
                  11.9.2017
               
               
                  Id-Dipartiment tal-Propaganda u l-Aġitazzjoni għandu kontroll sħiħ tal-media, li jużaha bħala mezz biex jikkontrolla l-pubbliku f'isem it-tmexxija tar-RDPK. Id-Dipartiment tal-Propaganda u l-Aġitazzjoni jinvolvi ruħu wkoll fiċ-ċensura mill-Gvern tar-RDPK u huwa responsabbli għaliha, inkluża ċ-ċensura tal-gazzetti u x-xandir.